พอดีหนูเข้าห้องไปปัสสาวะ แล้วเวลาเช็ดจะมีเมือกปนเลือด ออกมาด้วยแต่ไม่เยอะมาก จะเป็นอะไรไหมค่ะเพราะก่อนเข้า ห้องน้ำหนูอั้นปัสสาวะจนปวดสุดๆมันเกี่ยวกับที่อั้นปัสสาวะไหมค่ะ หรือจะเสี่ยงเป็นอะไรไหมค่ะ
สวัสดีค่ะ หากเมือกปนเลือดออกมาจากท่อปัสสาวะ ไม่ใช่ช่องคลอดน่าจะเกิดจากการติดเชื้อทางเดินปัสสาวะส่วนล่าง ซึ่งมักจะมีอาการอื่นๆ ร่วมด้วย เช่น อาการแสบและปวดขณะปัสสาวะ กลั้นปัสสาวะไม่ได้ ปัสสาวะบ่อย ปัสสาวะไม่สุดซึ่งสาเหตุของเชื้อ ได้แก่- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อย พบในผู้หญิงมากกว่าผู้ชาย หญิงตั้งครรภ์ ผู้สูงอายุ และผู้ที่มีโรคเบาหวาน- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว จะมีตกขาวที่ผิดปกติ และอาการปวดท้องน้อยร่วมด้วย รวมถึงอาการเจ็บขณะมีเพศสัมพันธ์ในเบื้องต้นแนะนำให้ดื่มน้ำมากๆ เพื่อช่วยขับแบคทีเรียออกมาหลีกเลี่ยงการดื่มชา กาแฟ หรือแอลกอฮอล์ไม่กลั้นปัสสาวะหลีกเลี่ยงการมีเพศสัมพันธ์ไปก่อนชั่วคราว หากอาการไม่ดีขึ้น ยังคงปัสสาวะเป็นเลือดควรไปพบแพทย์เพื่อตรวจหาสาเหตุอื่นๆ เพิ่มเติม เช่นนิ่วในไต หรือนิ่วในกระเพาะปัสสาวะโรคไตบางชนิด เช่น ไตอักเสบ (glomerulonephritis)เนื้องอกหรือมะเร็งที่ไตหรือกระเพาะปัสสาวะ เป็นต้นหรือในบางรายอาจเกิดจากการออกกำลังกายที่ใช้แรงมาก หรืออวัยวะในทางเดินปัสสาวะได้รับบาดเจ็บ เช่น เกิดอุบัติเหตุหรือบาดเจ็บจากการเล่นกีฬา เป็นต้น